1890. gads Latvijā

thumb|315px|Latviešu zemju karte (1859).
Šajā lapā ir apkopoti **[[1890]].  gada notikumi [[Latvijas vēsture|Latvijas vēsturē]]**. 
Vidzemes, Latgales, Kurzemes, Zemgales un Sēlijas vēsturiskās zemes tolaik atradās Krievijas Impērijas sastāvā (Kurzemes, Vidzemes un Vitebskas guberņā).

## Notikumi
### Aprīlis
* aprīlis — luterāņu mācītāja Kārļa Baloža vadībā ar kuģi no Rīgas uz Brazīliju izceļoja pirmās 25 ģimenes.

### Septembris
* 16. septembris — tika dibināta "Rīgas Šaha biedrība".

### Nezināms datums
* Tika apvienoti Lielmēmeles un Vecmēmeles pagasti, izveidojot Mēmeles pagastu.
* Pirmajā Rīgas telefonu centrālē tika uzstādīti 15 firmā L.M. Ericsson ražoti komutatori, katrs no tiem varēja apkalpot 200 telefona aparātus.
* Rīgā Sarkanā Kalna tirgu pārcēla no Maskavas un Daugavpils ielas krustojuma uz laukumu pie tagadējās Jersikas ielas, kur tas tika labiekārtots ar vieglas konstrukcijas nojumēm.
* Liepājā tika apstiprināti būvnoteikumi, kas reglamentēja pilsētas apbūves raksturu un daļēji arī funkcionālo zonējumu.
* Tika pabeigta Liepājas kuģu būvētava, viena no vecākajām kuģu būvētavām Baltijas valstīs (tagad "Tosmares Kuģubūvētava"). Tā bija paredzēta Krievijas karakuģu un laivu remontiem.
* Liepājā tika pabeigta Jūras pasta baložu stacija, kas bija paredzēta 450 pasta baložiem.
* Uz ziemeļiem no Liepājas pilsētas sākās apjomīga cietokšņa un kara pilsētiņas celtniecība. Jaunā kara bāze tika nosaukta par "Imperatora Aleksandra III ostu".
* Papē tika pabeigta Papes bākas celtniecība.
* Tika izveidots Juzefovas parks. Parku izveidoja grāfs Bogdans Šahno. Pašlaik parks iekļauts dabas parkā "Daugavas loki".
* Jaunciema papīrfabrikā tika uzsākta čemodānu kartona ražošana.
* Tika dibināta Cēsu amatnieku biedrība.
* Tika dibināts Jelgavas Airētāju klubs.
* Piedaloties stafetes braucienā no Rēveles līdz Rīgai, savas sporta gaitas sāka pirmais latviešu riteņbraucējs, Eduards Lācers no Valmieras.
* Tika slēgts Vidzemes draudžu skolu skolotāju seminārs Valkā.
* Savu darbību sāka Liepājas baptistu Pāvila draudze (draudzes mācītājs Ernests Fridrihsons).
* Tika dibināta Pitraga baptistu draudze.

## Kultūra
* Jāzeps Vītols sarakstīja dziesmu jauktajam korim "Latvju meitiņa" (Kārļa Pētersona vārdi).
* Baumaņu Kārlis Limbažos "Īstajā Baltijas kalendārā" publicēja kuplejas "Bizmaņa gaudas".

## Zinātne
* Tika pabeigta Doma muzeja (tagad Rīgas vēstures un kuģniecības muzejs) ēka un Rīgas zinātniskās biedrības ar savām kolekcijām pārcēlās uz jaunajām telpām.
* Pēterburgā iznāca pirmais zinātniskais latviešu tradīcijām veltītais krājums. Ķeizariskās krievu ģeogrāfiskās biedrības finansētais etnogrāfa Eduarda Voltera darbs bija pirmais lielākais krājums, kurā bija iekļautas Latgales dziesmas.
* Rīgas Latviešu biedrības telpās tika eksponēta pirmā īslaicīgā etnogrāfiskā izstāde.

## Dzimuši
* 18. janvāris — Ansis Rudevics, politiķis (miris 1974. gadā)
* 8. februāris — Ādolfs Zārdiņš, gleznotājs (miris 1967. gadā)
* 12. februāris — Nikolajs Malta, botāniķis (miris 1944. gadā)
* 10. maijs — Sigismunds Vidbergs, grafiķis (miris 1970. gadā)
* 13. maijs — Marta Skulme, tēlniece (miris 1962. gadā)
* 20. maijs — Frīdrihs Skujiņš, arhitekts (miris 1957. gadā)
* 15. jūlijs — Jānis Cielavs, gleznotājs (miris 1968. gadā)
* 2. septembris — Roberts Liepiņš, diplomāts, politiķis (miris 1978. gadā)
* 9. oktobris — Jānis Mediņš, diriģents, komponists (miris 1966. gadā)
* 12. oktobris — Zāmuels Hops, Latvijas armijas seržants (miris 1962. gadā)

## Miruši
* 23. maijs — Pāvels Dubrovins (*Павел Фёдорович Дубровин*), Krievijas Impērijas politiķis, Daugavpils pilsētas galva (dzimis 1839. gadā)
* 17. oktobris — Oto Dīce (*Otto Dietze*), vācu arhitekts, strādājis Latvijas teritorijā (dzimis 1833. gadā)
* 20. novembris — Esenberģu Jānis, aktieris un dzejnieks (dzimis 1862. gadā)

## Skatīt arī
* Latvijas vēsture
* Latvijas klimats

## Attēlu galerija

Attēls:Riga by- og sjøfartsmuseum.JPG|Rīgas Doma muzejs  (tagad Rīgas vēstures un kuģniecības muzejs)  (arh. Karls Neiburgers).
Attēls:Sabiles sinagoga 2005 06.jpg|Sabiles sinagoga. 


## Piezīmes un atsauces